FI Euroopan unionin virallinen lehti C 260/22

Euroopan alueiden komitean lausunto – Jäsenvaltioiden työllisyyspolitiikan suuntaviivat

(2015/C 260/05)

Esittelijä Mauro D'ATTIS (IT, EPP), Brindisin kaupunginvaltuutettu Viiteasiakirja Ehdotus – neuvoston päätös jäsenvaltioiden työllisyyspolitiikan suuntaviivoista COM(2015) 98 final

I MUUTOSEHDOTUKSET

Muutosehdotus 1

Ehdotus päätökseksi

Johdanto-osan 5 kappale

Komission ehdotus AK:n muutosehdotus Unioni on perussopimuksen määräysten mukaisesti kehittänyt ja pannut täytäntöön politiikan yhteensovittamisvälineitä finanssipolitiikan alalla ja makrotalous- ja rakennepolitiikan alalla. Talouspolitiikan EU-ohjausjakso yhdistää nämä eri välineet talouden ja julkisen talouden monenvälisen yhdennetyn valvonnan kehykseen. EU-ohjausjakson järkeistäminen ja vahvistaminen, jota esitetään vuotta 2015 koskevassa komission vuotuisessa kasvuselvityksessä, parantaa entisestään sen toimintaa. Unioni on perussopimuksen määräysten mukaisesti kehittänyt ja pannut täytäntöön politiikan yhteensovittamisvälineitä finanssipolitiikan alalla ja makrotalous- ja rakennepolitiikan alalla. Talouspolitiikan EU-ohjausjakso yhdistää nämä eri välineet talous-, budjetti-, työllisyys- ja sosiaalipolitiikan monenvälisen yhdennetyn valvonnan kehykseen. EU-ohjausjakson järkeistäminen ja vahvistaminen, jota esitetään vuotta 2015 koskevassa komission vuotuisessa kasvuselvityksessä, parantaa entisestään sen toimintaa.

Perustelu

Itsestään selvä.

Muutosehdotus 2

Ehdotus päätökseksi

Johdanto-osan 5 kappale – Lisätään uusi kappale.

Komission ehdotus AK:n muutosehdotus Eurooppa 2020 -strategia on toteutettava yhteistyössä paikallis- ja alueviranomaisten kanssa, jotka, kun otetaan huomioon niiden asiantuntemus ja valmiudet suuntaviivojen kattamilla aloilla sekä toissijaisuusperiaate, ovat keskeisessä asemassa valmisteltaessa ja pantaessa täytäntöön kansallisia uudistusohjelmia etenkin sosiaalipalvelujen ja työmarkkinoille integroitumista edistävien strategioiden yhteydessä. Lisäksi kaikissa strategian viestintään liittyvissä toimissa on hyödynnettävä paikallis- ja alueviranomaisten roolia, sillä paikallis- ja aluetaso on lähimpänä kansalaisia.

Perustelu

Vahvistetaan poliittinen rooli, joka paikallis- ja alueviranomaisilla on monissa jäsenvaltioissa pantaessa täytäntöön Eurooppa 2020 -strategiassa määriteltyjä politiikkoja (1) .

Muutosehdotus 3

Ehdotus päätökseksi

Johdanto-osan 6 kappale

Komission ehdotus AK:n muutosehdotus Rahoitus- ja talouskriisi paljasti ja korosti merkittäviä heikkouksia unionin ja jäsenvaltioiden taloudessa. Kriisi toi myös esiin jäsenvaltioiden talouksien ja työmarkkinoiden tiiviin keskinäisen riippuvuuden. Keskeisenä haasteena on saada unioni siirtymään tilaan, jossa kasvu on vahvaa, kestävää ja osallisuutta edistävää ja jossa luodaan työpaikkoja. Tämä edellyttää koordinoituja ja kunnianhimoisia toimia sekä unionin että jäsenvaltioiden tasolla perussopimuksen määräysten ja unionin talouden ohjausjärjestelmän mukaisesti. Näissä toimissa olisi yhdistettävä tarjonta- ja kysyntäpuolen toimenpiteitä, ja niihin olisi sisällyttävä investointien edistäminen, sitoutuminen rakenneuudistuksiin ja vastuullisen finanssipolitiikan harjoittaminen. Rahoitus- ja talouskriisi paljasti ja korosti merkittäviä heikkouksia unionin ja jäsenvaltioiden taloudessa. Kriisi toi myös esiin jäsenvaltioiden talouksien ja työmarkkinoiden tiiviin keskinäisen riippuvuuden. Keskeisenä haasteena on saada unioni siirtymään tilaan, jossa kasvu on vahvaa, kestävää ja osallisuutta edistävää ja jossa luodaan työpaikkoja. Tämä edellyttää koordinoituja ja kunnianhimoisia toimia sekä unionin että jäsenvaltioiden tasolla perussopimuksen määräysten ja unionin talouden ohjausjärjestelmän mukaisesti. Näissä toimissa olisi yhdistettävä tarjonta- ja kysyntäpuolen toimenpiteitä, ja niihin olisi sisällyttävä julkisten ja yksityisten investointien edistäminen, sitoutuminen rakenneuudistuksiin ja vastuullisen finanssipolitiikan harjoittaminen.

Perustelu

Itsestään selvä.

Muutosehdotus 4

Ehdotus päätökseksi

Johdanto-osan 7 kappale

Komission ehdotus AK:n muutosehdotus Jäsenvaltioiden ja unionin olisi puututtava myös kriisin sosiaalisiin vaikutuksiin ja pyrittävä rakentamaan yhteenkuuluvuutta lisäävä yhteiskunta, jossa ihmiset pystyvät ennakoimaan ja hallitsemaan muutosta ja osallistumaan aktiivisesti yhteiskunta- ja talouselämään. Olisi taattava, että kaikille on tarjolla mahdollisuuksia ja että köyhyys ja sosiaalinen syrjäytyminen vähenevät, etenkin varmistamalla työmarkkinoiden ja sosiaaliturvajärjestelmien tehokas toiminta ja poistamalla tekijöitä, jotka estävät työmarkkinoille osallistumista. Jäsenvaltioiden olisi myös varmistettava, että talouskasvun hyödyt saavuttavat kaikki kansalaiset ja kaikki alueet. Jäsenvaltioiden ja unionin olisi puututtava myös kriisin sosiaalisiin vaikutuksiin ja pyrittävä rakentamaan yhteenkuuluvuutta lisäävä yhteiskunta, jossa ihmiset pystyvät ennakoimaan ja hallitsemaan muutosta ja osallistumaan aktiivisesti yhteiskunta- ja talouselämään. Olisi taattava, että kaikille on tarjolla mahdollisuuksia ja että köyhyys ja sosiaalinen syrjäytyminen vähenevät, etenkin varmistamalla työmarkkinoiden ja sosiaaliturvajärjestelmien tehokas toiminta ja poistamalla tekijöitä, jotka estävät työmarkkinoille osallistumista ja työvoiman liikkumista . Jäsenvaltioiden olisi myös varmistettava, että talouskasvun hyödyt saavuttavat kaikki kansalaiset ja kaikki alueet.

Perustelu

Itsestään selvä.

Muutosehdotus 5

Ehdotus päätökseksi

Johdanto-osan 8 kappale

Komission ehdotus AK:n muutosehdotus Suuntaviivojen mukaiset toimet ovat merkittävässä asemassa pyrittäessä saavuttamaan Eurooppa 2020 -strategian tavoitteet. Suuntaviivat muodostavat yhdennetyt eurooppalaiset ja kansalliset toimintalinjat, jotka jäsenvaltioiden ja unionin olisi pantava täytäntöön, jotta saadaan aikaan myönteisiä heijastusvaikutuksia koordinoiduista rakenneuudistuksista ja asianmukainen talouspolitiikkayhdistelmä ja jotta eurooppalaisella politiikalla vaikutetaan johdonmukaisemmin Eurooppa 2020 -strategian tavoitteisiin. Suuntaviivojen mukaiset toimet ovat merkittävässä asemassa pyrittäessä saavuttamaan Eurooppa 2020 -strategian tavoitteet. Suuntaviivat muodostavat yhdennetyt eurooppalaiset ja kansalliset toimintalinjat, jotka jäsenvaltioiden ja unionin olisi pantava täytäntöön, jotta saadaan aikaan myönteisiä heijastusvaikutuksia koordinoiduista rakenneuudistuksista – joissa otetaan huomioon eri alueiden sosioekonomiset erityispiirteet – ja asianmukainen talouspolitiikkayhdistelmä ja jotta eurooppalaisella politiikalla vaikutetaan johdonmukaisemmin Eurooppa 2020 -strategian tavoitteisiin. Strategia on pantava täytäntöön yhteistyössä paikallis- ja alueviranomaisten kanssa.

Perustelu

Paikallis- ja alueviranomaiset ovat asiantuntemuksensa ja valmiuksiensa vuoksi ja toissijaisuusperiaatteen mukaisesti keskeisiä toimijoita valmisteltaessa ja pantaessa täytäntöön kansallisia uudistusohjelmia sekä toteutettaessa kaikkia Eurooppa 2020 -strategiaan liittyviä viestintätoimia (2).

Muutosehdotus 6

Ehdotus päätökseksi

Johdanto-osan 8 kappale – Lisätään uusi kappale.

Komission ehdotus AK:n muutosehdotus Jäsenvaltioiden ja unionin olisi asetettava käyttöön asianmukaiset puitteet sellaisten nykyisten EU:n välineiden entistä tehokkaammalle ja tuloksellisemmalle käytölle, joiden avulla paikallis- ja alueviranomaisia autetaan suoriutumaan velvollisuuksistaan pantaessa täytäntöön sosiaalisen ja taloudellisen osallisuuden politiikkoja, jotta varmistetaan asianmukaiset sosiaalisen suojelun muodot, joilla torjutaan köyhyyttä ja sosiaalista syrjäytymistä, ja ehkäistään vakavaa, etenkin pitkäaikaista työttömyyttä sekä nuorisotyöttömyyttä sosiaali- ja työvoimapalvelujen kautta.

Perustelu

Paikallis- ja alueviranomaiset panevat konkreettisesti täytäntöön sosiaalisen ja taloudellisen osallisuuden politiikkoja sosiaali- ja työvoimapalvelujen kautta. Huolimatta jo toteutetuista toimista, esimerkkinä 20 prosentin varaaminen ESR:n varoista sosiaalista osallistamista varten, työllisyyspolitiikan suuntaviivoissa olisi asetettava käyttöön asianmukaiset puitteet ja entistä asianmukaisemmat rahoitusvälineet, joiden avulla paikallis- ja alueviranomaisia autetaan suoriutumaan velvollisuuksistaan (3).

Muutosehdotus 7

Ehdotus päätökseksi

Johdanto-osan 9 kappale

Komission ehdotus AK:n muutosehdotus Vaikka nämä suuntaviivat on osoitettu jäsenvaltioille ja unionille, ne olisi pantava täytäntöön yhdessä kansallisten, alueellisten ja paikallisten viranomaisten kanssa kumppanuudessa, jossa parlamentit, työmarkkinaosapuolet ja kansalaisyhteiskunnan edustajat ovat tiiviisti mukana. Vaikka nämä suuntaviivat on osoitettu jäsenvaltioille ja unionille, ne olisi pantava täytäntöön yhdessä kansallisten, alueellisten ja paikallisten viranomaisten kanssa kumppanuudessa, jossa parlamentit, työmarkkinaosapuolet ja kansalaisyhteiskunnan edustajat ovat tiiviisti mukana. Paikallis- ja alueviranomaisilla on suuntaviivojen kattamien alojen toimivaltuuksiensa ja asiantuntemuksensa perusteella ja toissijaisuusperiaatteen mukaisesti keskeinen rooli pantaessa suuntaviivoja täytäntöön etenkin sosiaalipalvelujen ja työmarkkinoille integroitumista edistävien strategioiden alalla.

Perustelu

Itsestään selvä.

Muutosehdotus 8

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 5 ensimmäinen kappale – Lisätään uusi kappale.

Komission ehdotus AK:n muutosehdotus Jäsenvaltioiden olisi helpotettava työpaikkojen luomista, poistettava tekijöitä, jotka estävät yrityksiä palkkaamasta ihmisiä, edistettävä yrittäjyyttä ja erityisesti tuettava pienten yritysten luomista ja kasvua sekä naisten että miesten työllisyysasteen nostamiseksi. Jäsenvaltioiden olisi myös edistettävä aktiivisesti yhteisötaloutta ja kannustettava sosiaalisiin innovaatioihin. Jäsenvaltioiden olisi helpotettava työpaikkojen luomista, poistettava tekijöitä, jotka estävät yrityksiä palkkaamasta ihmisiä, edistettävä yrittäjyyttä ja erityisesti tuettava pienten yritysten luomista ja kasvua sekä naisten että miesten työllisyysasteen nostamiseksi. Jäsenvaltioiden olisi myös edistettävä aktiivisesti yhteisötaloutta ja kannustettava sosiaalisiin innovaatioihin. Jäsenvaltioiden olisi tuettava erilaiset aktiiviset työvoimapoliittiset välineet huomioon ottaen myös itsenäistä ammatinharjoittamista ja etenkin yrittäjyyttä, sillä niillä on merkittävä vaikutus talouskasvuun paikallistasolla. Lisäksi olisi tuettava nuorten startup-yrityksiä, mikroyrityksiä sekä keskisuuren ja suuren riskin innovatiivisia ja kunnianhimoisia hankkeita rasittamatta niitä toteuttamista estävällä byrokratialla.

Perustelu

On muistettava, että yrittäjyys vaikuttaa voimakkaasti talouskasvuun paikallistasolla, eikä sitä näin ollen voida sulkea pois työllisyyttä edistävistä politiikoista.

Muutosehdotus 9

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 6 ensimmäinen kappale – Lisätään uusi kappale.

Komission ehdotus AK:n muutosehdotus Jäsenvaltioiden olisi edistettävä tuottavuutta ja työllistettävyyttä tarjoamalla asianmukaisia tietoja ja taitoja. Jäsenvaltioiden olisi tehtävä tarvittavat investoinnit yleissivistävän ja ammatillisen koulutuksen järjestelmiin ja parannettava niiden tehokkuutta ja toimivuutta työvoiman taitotason kohottamiseksi, jotta työntekijät pystyvät paremmin ennakoimaan dynaamisten työmarkkinoiden nopeasti muuttuvia tarpeita ja vastaamaan niihin yhä digitaalisemmaksi muuttuvassa taloudessa. Jäsenvaltioiden olisi tehostettava pyrkimyksiä, joilla parannetaan laadukkaan aikuiskoulutuksen saatavuutta kaikille, ja pantava täytäntöön aktiivisena ikääntymistä koskevia strategioita pidemmän työelämässä pysymisen mahdollistamiseksi. Jäsenvaltioiden olisi edistettävä tuottavuutta ja työllistettävyyttä tarjoamalla asianmukaisia tietoja ja taitoja. Jäsenvaltioiden tulisi yhteistyössä paikallis- ja alueviranomaisten kanssa ja käymällä vuoropuhelua yksityisen ja julkisen sektorin kanssa varmistaa koulutuksen avulla, että työvoiman osaaminen ja työmarkkinoiden tarpeet kohtaavat nykyistä paremmin. Jäsenvaltioiden olisi tehtävä tarvittavat investoinnit yleissivistävän ja ammatillisen koulutuksen sekä elinikäisen oppimisen järjestelmiin ja parannettava niiden tehokkuutta ja toimivuutta työvoiman taitotason kohottamiseksi, jotta työntekijät pystyvät paremmin ennakoimaan dynaamisten työmarkkinoiden nopeasti muuttuvia tarpeita ja vastaamaan niihin yhä digitaalisemmaksi muuttuvassa taloudessa. Jäsenvaltioiden olisi tehostettava pyrkimyksiä, joilla parannetaan laadukkaan aikuiskoulutuksen saatavuutta kaikille, ja pantava täytäntöön aktiivisena ikääntymistä koskevia strategioita pidemmän työelämässä pysymisen mahdollistamiseksi. Tässä yhteydessä olisi jatkettava kaikkia toimia, joilla pyritään vahvistamaan siirtymistä vihreään ja siniseen talouteen, ja varmistettava työvoiman kysynnän ja osaamisen kohtaaminen ennakoimalla ja hallinnoimalla muutoksia henkilöresursseihin liittyvissä tarpeissa ja siirrettävä verotusta muihin maksumuotoihin. Näin voidaan alentaa etenkin nuorisotyöttömyysastetta, joka on nyt noussut Euroopan unionissa keskimäärin yli 22 prosenttiin. Samalla on tuettava yhteisötalouden kehittämistä, kun otetaan huomioon tämän sektorin potentiaali laadukkaiden työpaikkojen luomisessa etenkin Euroopan alueiden ja paikallisyhteisöjen tarpeiden valossa.

Perustelu

Komitea korostaa lausunnossa ”Muutosten ennakointia ja rakenneuudistusta koskeva EU:n laatukehys” (COR-2014-01319) esitetyn aiemman kannanottonsa mukaisesti paikallis- ja alueviranomaisten ja yksityissektorin tärkeää roolia osaamisen ja työmarkkinoiden tarpeiden kohtaamisen varmistamisessa. Muutosehdotuksessa painotetaan niin ikään elinikäisen oppimisen merkitystä ja tuodaan esiin tarve keskittyä vihreään talouteen (4) (5), ja yhteisötalouteen, jotka tarjoavat erittäin merkittäviä työllisyysmahdollisuuksia ja liittyvät talouden paikalliseen ja alueelliseen ulottuvuuteen (6).

Muutosehdotus 10

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 6 neljäs kappale

Komission ehdotus AK:n muutosehdotus Esteitä työmarkkinoille osallistumiseen olisi vähennettävä, erityisesti naisten, ikääntyvien työntekijöiden, nuorten, vammaisten ja laillisten maahanmuuttajien osalta. Työmarkkinoilla on varmistettava sukupuolten tasa-arvo, myös samapalkkaisuus, sekä kohtuuhintaisen ja laadukkaan varhaiskasvatuksen ja lastenhoidon saatavuus. Esteitä työmarkkinoille osallistumiseen olisi vähennettävä, erityisesti naisten, ikääntyvien työntekijöiden, nuorten, vammaisten ja laillisten maahanmuuttajien osalta. Työmarkkinoilla on varmistettava sukupuolten tasa-arvo, myös samapalkkaisuus, sekä kohtuuhintaisen ja laadukkaan varhaiskasvatuksen ja lastenhoidon sekä pitkäaikaishoidon saatavuus. Lisäksi tulee edistää epätyypillisiä työllisyyden muotoja konkreettisen sääntelykehyksen avulla.

Perustelu

Naisten hoidettavana on pienten lasten lisäksi usein myös vanhuksia tai vammaisia. Työllisyyspolitiikassa ei pitäisi sivuuttaa tarvetta edistää epätyypillisten työllisyyden muotoja.

Muutosehdotus 11

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 6 viides kappale

Komission ehdotus AK:n muutosehdotus Jäsenvaltioiden olisi hyödynnettävä Euroopan sosiaalirahaston ja unionin muiden rahastojen tukea täysimääräisesti työllisyyden, sosiaaliseen osallisuuden, koulutuksen ja julkishallinnon parantamiseksi. Jäsenvaltioiden olisi hyödynnettävä Euroopan sosiaalirahaston ja unionin muiden rahastojen tukea täysimääräisesti työllisyyden, sosiaaliseen osallisuuden, koulutuksen ja julkishallinnon parantamiseksi noudattaen rahastoihin sovellettavia tarkistettuja sääntöjä kaikilta osin . Etenkin Euroopan sosiaalirahaston olisi oltava nykyistä tulossuuntautuneempi, tulosten olisi oltava paremmin mitattavissa (työllisyys, sosiaalinen osallisuus, koheesio), ja rahaston erityisiä hallintomenoja olisi kevennettävä. Samalla olisi valvottava nykyistä enemmän sen vaikutusta ja tuloksia. Lisäksi Euroopan strategisten investointien rahastoa ja sen investointijärjestelyjä on käytettävä kannustamaan aluetasolla voimakkaasti vaikuttavia kunnianhimoisia kehittämishankkeita, joilla varmistetaan paikalliset yrityshankkeet ja edistetään pk- ja mikroyrityksiä, innovatiivisia startup-yrityksiä sekä korkean riskin hankkeita. Samalla on varmistettava, että luodaan laadukkaita työpaikkoja ja että työntekijöillä on tarvittavat taidot siihen, että unioni voi siirtyä kohti kestäväpohjaista kasvumallia.

Perustelu

On selvää, että jäsenvaltioiden on EU:n rahastoihin sovellettavia säännöksiä kaikilta osin noudattaen hyödynnettävä täysimääräisesti Euroopan sosiaalirahastoa, mutta sen on oltava entistä tulossuuntautuneempi, tulosten on oltava paremmin mitattavissa ja sen erityisiä hallintomenoja on kevennettävä ja valvontaa mahdollisesti lisättävä.

Muutosehdotus 12

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 6 viides kappale – Lisätään uusi kappale.

Komission ehdotus AK:n muutosehdotus Investointien lisääminen on ensisijaisen tärkeää pitkäkestoisen talouskasvun, työllisyyden ja sosiaalisen yhteenkuuluvuuden varmistamiseksi. Näiden tavoitteiden saavuttaminen edellyttää julkisen ja yksityisen rahoituksen panosta. Julkisen sektorin tärkeä panos talouskasvun kannustamiseen olisi tunnustettava.

Perustelu

Investointeja varten on tarjottava kannustimia, ja niitä on tuettava pitkäaikaisesti. Tästä syystä olisi suunniteltava menojen uudelleenarviointi ja julkisten menojen uudelleenorganisointi tavoitteeseen pääsemiseksi. Euroopan unionin säännöissä on pidettävä tällaisia investointeja osana tulevaisuutta eikä vain julkista taloutta rasittavana velkana.

Muutosehdotus 13

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 7 toinen kappale

Komission ehdotus AK:n muutosehdotus Jäsenvaltioiden olisi otettava kansalliset parlamentit ja työmarkkinaosapuolet tiiviisti mukaan uudistusten ja politiikan suunnitteluun ja täytäntöönpanoon kansallisten käytäntöjen mukaisesti tukemalla samalla työmarkkinaosapuolten vuoropuhelun toimivuuden ja tehokkuuden parantamista kansallisella tasolla. Jäsenvaltioiden olisi otettava kansalliset parlamentit , paikallis- ja alueviranomaiset niiden toimivaltuuksien perusteella sekä työmarkkinaosapuolet tiiviisti mukaan uudistusten ja politiikan suunnitteluun ja täytäntöönpanoon kansallisten käytäntöjen mukaisesti tukemalla samalla työmarkkinaosapuolten vuoropuhelun toimivuuden ja tehokkuuden parantamista kansallisella tasolla.

Perustelu

Itsestään selvä.

Muutosehdotus 14

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 7 neljäs kappale – Lisätään uusi kappale.

Komission ehdotus AK:n muutosehdotus Työntekijöiden liikkuvuus olisi varmistettava, jotta voitaisiin hyödyntää täysimääräisesti eurooppalaisten työmarkkinoiden mahdollisuudet, myös parantamalla eläkkeiden siirrettävyyttä ja tutkintojen tunnustamista. Jäsenvaltioiden olisi samaan aikaan suojauduttava voimassa olevien sääntöjen väärinkäytöksiltä. Työntekijöiden liikkuvuus olisi varmistettava perusoikeutena, jonka harjoittaminen on kuitenkin vapaavalintaista , jotta voitaisiin hyödyntää täysimääräisesti eurooppalaisten työmarkkinoiden mahdollisuudet, myös parantamalla eläkkeiden ja sosiaaliturvaoikeuksien siirrettävyyttä sekä tutkintojen tunnustamista. Jäsenvaltioiden olisi samaan aikaan suojauduttava voimassa olevien sääntöjen väärinkäytöksiltä. Jäsenvaltioiden olisi kuitenkin myös otettava huomioon, että alueensa ja paikallisyhteisönsä erityispiirteitä parhaiten ymmärtävien alueiden ja paikallisviranomaisten globaaleilla ja pitkän aikavälin sosiaalisilla investoinneilla voidaan puuttua kriisiin kestäväpohjaisemmalla tavalla, sillä niiden avulla voidaan vähentää kasvua elvyttävän laadukkaamman osaamisen liiallista katoamista alueilta. Paikallistason talouskasvua ja työllisyyttä voidaan edistää myös luomalla paikallis- ja aluetasolla välineitä ammattitaitoisen työvoiman liiallisen kadon hillitsemiseksi.

Perustelu

Oikeus vapaaseen liikkuvuuteen on yksi EU:n merkittävimmistä saavutuksista, ja on olennaisen tärkeää vaalia tätä oikeutta ja helpottaa sen käyttöä työntekijöiden vapaata liikkuvuutta tehostamalla (7). Olisi kuitenkin pantava myös merkille, että alueensa ja paikallisyhteisönsä erityispiirteitä parhaiten ymmärtävien alueiden ja paikallisviranomaisten globaaleilla ja pitkän aikavälin sosiaalisilla investoinneilla voidaan puuttua kriisiin kestäväpohjaisemmalla tavalla, sillä niiden avulla voidaan vähentää kasvua elvyttävän laadukkaamman osaamisen liiallista katoamista alueilta (8).

Muutosehdotus 15

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 8 ensimmäinen kappale

Komission ehdotus AK:n muutosehdotus Jäsenvaltioiden olisi nykyaikaistettava sosiaalisen suojelun järjestelmiään, jotta ne tarjoavat tehokkaan, toimivan ja riittävän suojan kaikissa elämänvaiheissa, ja varmistettava oikeudenmukaisuus ja eriarvoisuuksiin puuttuminen. Tarvitaan yksinkertaisempaa ja paremmin kohdennettua sosiaalipolitiikkaa, jota täydennetään kohtuuhintaisella ja laadukkaalla lastenhoidolla, koulutus- ja työpaikkatuella, asumistuella, kaikkien saatavissa olevalla terveydenhoidolla, ja peruspalvelujen, kuten pankkitilin ja internetyhteyden, saatavuudella. Tarvitaan myös toimia, joilla ehkäistään koulunkäynnin keskeyttämistä ja torjutaan sosiaalista syrjäytymistä. Jäsenvaltioiden olisi nykyaikaistettava sosiaalisen suojelun järjestelmiään, jotta ne tarjoavat tehokkaan, toimivan ja riittävän suojan kaikissa elämänvaiheissa, ja varmistettava oikeudenmukaisuus ja eriarvoisuuksiin puuttuminen. Tarvitaan yksinkertaisempaa ja paremmin kohdennettua sosiaalipolitiikkaa, jota täydennetään kohtuuhintaisella ja laadukkaalla lastenhoidolla, koulutus- ja työpaikkatuella, asumistuella, kaikkien saatavissa olevalla terveydenhoidolla ja myös pitkäaikaishoidolla , ja peruspalvelujen, kuten pankkitilin ja internetyhteyden, saatavuudella. Tarvitaan myös toimia, joilla ehkäistään koulunkäynnin keskeyttämistä ja torjutaan sosiaalista syrjäytymistä.

Perustelu

Itsestään selvä.

Muutosehdotus 16

Liite – Yhdennetyt suuntaviivat asiakirjaan ehdotus neuvoston päätökseksi

Suuntaviivan 8 toinen kappale

Komission ehdotus AK:n muutosehdotus Tätä varten olisi hyödynnettävä eri välineitä toisiaan täydentävästi, mukaan luettuna työvoiman aktivoinnin mahdollistavat palvelut ja tulotuki, joka on kohdennettu yksilöllisiin tarpeisiin. Sosiaalisen suojelun järjestelmät olisi suunniteltava niin, että helpotetaan etuuksien käyttöä kaikkien niihin oikeutettujen parissa, tuetaan investointeja inhimilliseen pääomaan ja edistetään köyhyyden ehkäisyä ja vähentämistä ja suojaa sitä vastaan. Tätä varten olisi hyödynnettävä eri välineitä toisiaan täydentävästi sellaisten aktiivista osallisuutta edistävien strategioiden pohjalta, joissa yhdistyvät riittävä vähimmäistulo, osallistavat työmarkkinat ja yksilöllisten tarpeiden mukaiset korkealaatuiset palvelut . Sosiaalisen suojelun järjestelmät olisi suunniteltava niin, että helpotetaan etuuksien käyttöä kaikkien niihin oikeutettujen parissa, tuetaan investointeja inhimilliseen pääomaan ja edistetään köyhyyden ehkäisyä ja vähentämistä ja suojaa köyhyyttä ja sosiaalista syrjäytymistä vastaan.

Perustelu

Itsestään selvä.

II POLIITTISET SUOSITUKSET

EUROOPAN ALUEIDEN KOMITEA

Alustavat huomiot

1. panee merkille, että vaikka työllisyyspolitiikan suuntaviivat on osoitettu jäsenvaltioille, Eurooppa 2020 -strategia on toteutettava yhteistyössä paikallis- ja alueviranomaisten kanssa. Kun otetaan huomioon näiden asiantuntemus ja valmiudet suuntaviivojen kattamilla aloilla ja toissijaisuusperiaate, niillä on keskeinen rooli valmisteltaessa ja pantaessa täytäntöön kansallisia uudistusohjelmia sekä toteutettaessa kaikkia strategian viestintään liittyviä toimia (9).

2. korostaa, että myös paikallis- ja alueviranomaiset toteuttavat käytännössä sosiaalisen ja taloudellisen osallisuuden politiikkoja sosiaali- ja työvoimapalvelujen kautta. Työllisyyspolitiikan suuntaviivoissa on näin ollen asetettava käyttöön asianmukaiset puitteet ja rahoitusvälineet, joiden avulla paikallis- ja alueyhteisöjä autetaan suoriutumaan näistä velvollisuuksistaan (10).

3. suosittaa, että otetaan erityisesti huomioon se seikka, että paikallis- ja aluetaso on lähimpänä kansalaisia ja näin ollen työnhakijoita ja työnantajia (11).

Yleistä

4. suhtautuu myönteisesti siihen, että komissio tarkistaa vuoden 2010 työllisyyspolitiikan suuntaviivoja, jotta otetaan huomioon kriisin seuraukset ja asetetaan käyttöön konkreettisia toimintaohjeita uuden ohjelman painopisteiden yhteydessä.

5. muistuttaa komissiota siitä, että paikallis- ja alueviranomaisten toteuttamilla julkisilla investoinneilla on keskeinen rooli talouskasvun edistämisessä ja että ne on sen vuoksi nivottava täysimääräisesti Junckerin suunnitelmassa esitettyyn Euroopan unionin uuteen investointipolitiikkaan. Näin ollen komitea katsoo, että julkisia investointimenoja on järjestettävä uudelleen ja että on suosittava ajan mittaan hyötyjä tuottavia menoja ja kohdennettava Junckerin suunnitelman resurssit suurten hankkeiden ohella myös alueellisiin toimiin, jotka mahdollistavat paikallis- ja alueviranomaisten suoran osallistumisen.

6. suhtautuu myönteisesti komission päätökseen, jonka mukaan se ei – aiemmista ohjeista poiketen – pyri säilyttämään työllisyyspolitiikan suuntaviivoja ennallaan tulevina vuosina. Näin suuntaviivoja voitaisiin tarkistaa tarvittavalla tavalla vuoden 2015 toisella puoliskolla toteutettavan Eurooppa 2020 -strategian väliarvioinnin tulosten pohjalta.

7. vahvistaa tässä yhteydessä, että Eurooppa 2020 -strategian kolme pilaria eli älykäs, kestävä ja osallistava kasvu ovat edelleen tarkoituksenmukaisia ja että valitut pääindikaattorit ovat asianmukaisia. Komitea kehottaa kuitenkin sisällyttämään Eurooppa 2020 -strategiaan alueellisen ulottuvuuden määrittelemällä tavoitteet paikallis- ja aluetasoa varten. Tätä varten Euroopan komission ja Eurooppa-neuvoston olisi edistettävä alhaalta ylöspäin ja ylhäältä alaspäin suuntautuvaan yhdistettyyn suunnitteluprosessiin perustuvaa lähestymistapaa, joka on toissijaisuusperiaatteen mukainen ja johon osallistuvat kaikki asianomaiset hallintotasot, myös valtiotasoa alemmat hallintotasot (12).

8. kehottaa Euroopan komissiota suuntaamaan Euroopan sosiaalirahastoa nykyistä enemmän helposti mitattaviin tuloksiin (työllisyys, sosiaalinen osallisuus, koheesio) sekä keventämään sen erityisiä hallintomenoja ja valvomaan sitä samalla nykyistä enemmän. Paikallis- ja alueviranomaisten olisi tässä yhteydessä laadittava ohjelmia, jotka vastaavat Euroopan unionin tärkeimpiä suuntaviivoja.

9. korostaa, ettei työllisyyspolitiikan suuntaviivoissa viitata mitenkään vihreiden ja sinisten työpaikkojen tarjoamaan potentiaaliin torjuttaessa työttömyyttä Euroopassa. AK vahvistaakin tukevansa Euroopan komission viime vuonna vihreän työllisyyden aloitteesta julkaisemaa tiedonantoa sekä yhdennettyä meripolitiikkaa (13), joissa tuodaan esiin haasteet ja mahdollisuudet siirryttäessä vihreään ja siniseen talouteen ja etenkin tarve varmistaa työvoiman kysynnän ja osaamisen kohtaaminen ennakoimalla ja hallinnoimalla samanaikaisesti muutoksia henkilöresursseihin liittyvissä tarpeissa.

10. korostaa, että työllisyys- ja koulutuspolitiikat tulee kytkeä toisiinsa. Alueiden taloudellista kilpailukykyä voidaan lujittaa vain osaamisen avulla, sillä ammattitaitoinen työvoima muodostaa talouden kehityksen perustan. On siis asetettava etusijalle ammattipätevyys – koulutus, uudelleenkoulutus ja ammattiopetus – ja luotava tätä varten yhteyksiä työllisyys- ja koulutuspolitiikkojen välille.

11. korostaa osaamisen ja työmarkkinoiden tarpeiden kohtaamisen tärkeyttä ja painottaa tässä yhteydessä paikallis- ja alueyhteisöjen roolia tarpeiden ennakoimisessa ja sovittamisessa yhteen työmarkkinatarpeiden kanssa erityisesti koulutusalan toimien ja nuorten yrittäjyyttä tukevien toimien avulla. AK viittaa muutosten ennakointia ja rakenneuudistusta koskevasta EU:n laatukehyksestä annettuun lausuntoon (COR-2014-01319), jossa esitetään muita suosituksia osaamisen ja tarpeiden yhteensovittamisesta. Komitea korostaa, että pätevyyskysymys on erityisen merkityksellinen nuorille, jotka kärsivät edelleen yli 22 prosentin lamaannuttavan korkeasta työttömyydestä ja joiden pitäisi olla paremmin valmistautuneita yleensä tulevaisuuden työpaikkoihin ja erityisesti vihreisiin työpaikkoihin (14).

12. on tyytyväinen siihen, että suuntaviivassa 5 viitataan yhteisötalouteen, ja korostaa tämän sektorin potentiaalia laadukkaiden työpaikkojen luomisessa Euroopan alueilla ja kunnissa (15). Tässä yhteydessä tuki kolmannelle sektorille ja vapaaehtoistyölle on paikallis- ja alueviranomaisten politiikkojen erityistavoite.

13. pahoittelee, että nykyisissä ajantasaistetuissa työllisyyspolitiikan suuntaviivoissa kiinnitetään aiempaa vähemmän huomiota sukupuoliulottuvuuteen. Komitea toteaa, että kriisi on vaikuttanut naisiin eri tavoin kuin miehiin, ja korostaa, että sukupuolten välisen epätasa-arvon tunnustaminen mahdollistaisi kohdennetummat ja tehokkaammat poliittiset toimet.

14. korostaa, että olisi tuettava myös itsenäistä ammatinharjoittamista ja etenkin yrittäjyyttä, kun otetaan huomioon niiden merkittävä vaikutus talouskasvuun paikallistasolla.

15. kehottaa parantamaan digitaalitaloutta ja kaventamaan digitaalikuilua kasvumahdollisuuksien lisäämiseksi ja painottaa sellaisten politiikkojen merkitystä, joita voitaisiin kehittää paikallistasolla.

16. vahvistaa työntekijöiden liikkuvuuden osalta, että suurelle enemmistölle EU:n kansalaisista oikeus vapaaseen liikkuvuuteen on yksi Euroopan unionin merkittävimmistä saavutuksista, ja pitää olennaisen tärkeänä vaalia tätä oikeutta ja helpottaa sen käyttöä työntekijöiden vapaata liikkuvuutta tehostamalla (16). Olisi kuitenkin pantava myös merkille, että alueensa ja paikallisyhteisönsä erityispiirteitä parhaiten ymmärtävien alueiden ja paikallisviranomaisten globaaleilla ja pitkän aikavälin sosiaalisilla investoinneilla voidaan puuttua kriisiin kestäväpohjaisemmalla tavalla, sillä niiden avulla voidaan vähentää kasvua elvyttävän laadukkaamman osaamisen liiallista katoamista alueilta (17).

Bryssel 3. kesäkuuta 2015 Euroopan alueiden komitean puheenjohtaja Markku MARKKULA

(1) Alueiden komitean päätöslauselma aiheesta ”Parempi välineistö Eurooppa 2020 -strategian toimeenpanoa varten: jäsenvaltioiden ja unionin talous- ja työllisyyspolitiikkojen yhdennetyt suuntaviivat” (CdR 175/2010 fin).

(2) Ks. alaviite 1.

(3) Ks. alaviite 1.

(4) COM(2014) 446.

(5) AK:n lausunto aiheesta ”Vihreä toimintasuunnitelma pk-yrityksille ja vihreän työllisyyden aloite”

(6) AK:n päätöslauselma aiheesta ”Euroopan komission työohjelma 2015” (CdR-2015-00074).

(7) Alueiden komitean lausunto aiheesta ”Työvoiman liikkuvuus ja Eures-verkoston vahvistaminen” (CdR 2014-1315).

(8) Alueiden komitean lausunto aiheesta ”EU:n sosiaalisten investointien paketti” (CdR1999-2013).

(9) Ks. alaviite 1.

(10) Ks. alaviite 1.

(11) Ks. alaviite 7.

(12) AK:n Ateenan julkilausuma Eurooppa 2020 -strategian väliarvioinnista

(13) Ks. alaviite 4.

(14) Ks. alaviite 5.

(15) Ks. alaviite 6.

(16) Ks. alaviite 7.

(17) Ks. alaviite 8.